

**Republika e Kosovës Kuvendi Komunal Dragash Republika Kosova Skupstina Opstina Dragas**

**Republic of Kosova Municipal Assembly Dragash**

**KORNIZA AFATMESME BUXHETORE KOMUNALE**

**2026 - 2028**

 Korniza afatmesme buxhetore komunale e Dragashit, është pjesë përbërëse e Kornizës afatmesme të shpenzimeve (KASH) të Kosovës, është e përpiluar në përputhje me procedurat buxhetore 2026-2028, të dhëna nga MFPT (Ministria e Financave,Punes dhe Transfereve) përmes Qarkores buxhetore 2026/01 për Komunat si dhe financimi nga grandet ndërqeveritare dhe kufijtë fillestar të buxhetit komunal për vitin 2026 dhe parashikimet për 2027-2028. Ky dokument i ka kushtuar rëndesite të veqante alokimit të buxhetit nga aspekti i barazise gjinore. Korniza afatmesme buxhetore ( KAB ) komunale paraqet një mjet të procesit për zhvillimin e buxhetit që bënë ndërlidhjen e resurseve në dispozicion me prioritetet e komunës, duke u bazuar në qëndrueshmërinë e programeve komunale gjatë periudhës së ardhshme tri vjeçare. Me Kornizën Afatmesme Buxhetore – Komunale, do ti paraqesim shpjegimet e politikave dhe prioriteteve duke u bazuar ne komponentine barazise gjinore duke marre per baze nevojat e grave dhe burave gjate planifikinit nga aspektet e punesimit, perfituesve të bursave , participimin në vendimarrje ne projekte te ndryshme, kultura, subvencionet, pjesemarrje ne degjime publike etj të tanishme dhe afatmesme të Komunës së Dragashit, si dhe projeksionet lidhur me mënyrën me të cilën buxheti i Komunës do të përmbush dhe përkrah projektet me prioritet, duke promovuar rritjen e mireqenies sociale dhe familjare me fokus te veqnte ne grupet ne nevoje dhe barazine gjinore që do të përcaktohen sipas buxhetit për vitet 2026-2028 gjithnjë duke u bazuar në :

* Ligjin për Financat e Pushtetit Lokal
* Ligjin për Menaxhimin e Financave Publike dhe Përgjegjësit
* Ligjin për Vetëqeverisjen Lokale dhe
* Ligjin për Kufijtë Administrativ Komunal

**I. Hyrje**

Korniza Afatmesme Buxhetore, KAB, që po prezantojmë është një dokument i cili miratohet në parim çdo vit nga Asambleja Komunale. Ky material siguron një analizë të hollësishme të shpenzimeve publike duke marrë për bazë nevojat grave dhe burrave dhe përcakton parametrat dhe prioritetet kryesore për zhvillimin e vazhdueshëm të buxhetit vjetor komunal. Gjithashtu, KAB, siguron mekanizmat e nevojshëm për arritjen objektivat prioritare, të identifikuara në dokumentet strategjike të komunës, përmes integrimit sa më të mirë në procesin buxhetor.

Kuadri Ligjor: Hartimi i Kornizës Afatmesme Buxhetore përbën një detyrim për institucionet buxhetore komunale të kërkuar nga Qarkoret Buxhetore Komunale 2026-2028 të lëshuara nga Ministria e Financave,Punes dhe Transfereve në pajtim me Ligjin për Menaxhimin e Financave Publike dhe Përgjegjësitë (LMFPP).

Ky dokument do të jetë baza për përcaktimin e sektorëve prioritar të zhvillimit dhe identifikimin e prioriteteve të shpërndarjes së burimeve komunale për periudhën 2026-2028. Janë katër faza të përmbledhura për zhvillimin e KAB Komunale dhe afatet kohore, si në figurën e mëposhtme:

**Deklarata e Prioriteteve Afatmesme 2026-2028 nga Strategjia Zhvillimore Komunale**

Komuna Dragash gjendet në pjesën jugore të Kosovës, rajoni i Prizrenit. Është njëra nga komunat me pak e zhvilluar të vendit. Pozita gjeografike që ka, i mundëson kësaj lidhje jo të mira me qendrat tjera të Kosovës dhe të rajonit, sepse lidhet me nje drejtim. Komuna Dragashit ka gjithsej 36 fshatra. Sipas rezultateve të regjistrimit të popullsisë të vitit 2024, Komuna ka 28,896 banorë të organizuar në 6,219 ekonomi familjare .

Ka,835 biznese që operojnë brenda komunës. Bazuar në të dhënat e Zyrës për Regjistrim të Bizneseve në Komunën Dragashit, afërisht 2/3 e tyre merren me veprimtari tregtare, 5% në sektorin e shërbimeve, afërsisht 20% në prodhimtari të ndryshme, pjesa tjetër në transport. Ku sipas statistikave nga regjistri i pronarëve të bizneseve Biznese individuale janë të regjistruar sipas gjinis burra 658 ndërsa gra 87 ndërsa Biznesi SH.P.K janë të regjistruar sipas gjinis burra 70 ndersa gra 17 ndërsa Biznesi Ortakri e Përgjithshme janë të regjistruar sipas gjinis burra 2 ndërsa gra 1.

Administrata e Komunës së Dragashit në aspektin e administrimit është e organizuar në qënder dhe përmes zyrave lokale që ofrojnë shërbime për komunitetin sa i përket gjendjes civile, nga të cilat, një është brenda ndërtesës komunale të qytetit duke përfshirë zyrën qendrore dhe 4 të tilla në fshatra.

Puntor në Administraten komunale, Shendetsi dhe Arsimi parashkollor,fillor dhe të mesem sipas gjinis burra janë 548 ndërsa gra janë 138.

Vizioni i mëposhtëm për Komunën e Dragashit i definuar pas konsultimeve me akterët e rëndësishëm të jetës politike ekonomike e sociale në komunë, bazohet edhe në dokumentet afatmesme dhe afatgjata strategjike, që ka zhvilluar komuna sic janë: në Kornizën Afatmesme të Shpenzimeve (KASH) 2026-2028 të Qeverisë së Kosovës dhe prioriteteve bazë të saj, si Qarkoret Buxhetore Komunale 2026 (I & II) të lëshuar nga Ministria e Financave,Punes dhe Transfereve të Qeverisë së Republikës së Kosovës dhe Planit zhillimor të Komues se Dragashit.

Për tri vitet e ardhshme, Vizioni i Komunës së Dragashit është të jetë qendër e zhvillimit të qëndrushëm ekonomik, me urbanizëm dhe shërbime efikase e kualitative, i integruar në proceset rajonale dhe ndërkombëtare, si një qendër e kulturës së pasur, arsimimit dhe jetës sportive, me shërbime financiare të zhvilluara dhe ofrimt të një kualiteti të mirë të jetesës për qytetarët e saj.

Atributet më të rëndësishme të çfarëdo dokumenti të planifikimit strategjik dhe vizionit të definuar janë së pari lehtësia e komunikimit si dhe së dyti llogaridhënia. Me qëllim të përmbushjes së këtyre dy atributeve binjake prioritete strategjike të komunës në periudhën afatmesme janë grupuar në katër prioritete që do të mundësojnë realizimin e qëllimit të vizionit tonë për komunën.

Katër nga këto prioritete kanë të bëjnë me realizimin e objektivave jashtë, ndërsa një prej tyre është i brendshëm dhe kontribuon në zhvillimin e shërbimeve më të mira komunale për qytetarët e Komunës së Dragashit:

**Prioritet e Komunës**

**1.      Forcimi i Ekonomisë Komunale me mundësi të barabarta për të gjithë**

Rritja e ekonomisë komunale përmes:

* Përmirësimit të standardeve të arsimimit dhe nivelit të arritjes (pajisje shkollore, renovime shkollore dhe përmirësimin e kushtve në arsimin fillor dhe atë të mesem )
* Mbështetjes direkte të sektorit bujqësor dhe blegtorisë përmes subvencionimin e grave dhe burrave fermere.

 **2.      Përmirësimi i shëndetësisë dhe mirëqenies së qytetarëve**

Krijimi dhe ndihma për qytetarët për të pasur jetë të shëndetshme dhe aktive në komunitetin e tyre:

* Asistenca sociale për familjet në nevojë, pa të ardhura/të ardhura të ulëta
* Përmirësimi i ofrimit të shërbimeve shëndetësore, ofrimi i shëndetësisë mobile me theks të vecante të gratë dhe grupet në nevoje
* Promovimi i projekteve për rini dhe kulturë, dhe ofrimi i tereneve të reja sportive per vajza dhe djem.

**3.      Përmirësimi i ambientit të Komunës dhe qëndrueshmëria e tij**

Në baze të hulumtimit të nevojave të grave dhe burrave  Absorbimi i popullatës në rritje në komunë dhe njëkohësisht mbrojtja e ambientit përmes:

* Përmirësimit dhe rigjenerimit të infrastrukturës rrugore (sinjalizimi horizontal e vertikal, ndriqimi publik); transportit; dhe kanalizimit
* Përmirësimit të standardeve të ambientale
* Ofrimi i më shumë hapësirave të gjelbëruara
* Ofrimi i mundësive per pjesëmarrje aktive te grave dhe grupeve ne nevoje;

**4. Krijimi i qeverisë komunale që ofron shërbime efikase dhe që u përgjigjet kërkesave të qytetarëve dhe nevojave te grave dhe burrave.**

Përmirësimi i shërbimeve komunale karshi qytetarëve duke e fokusuar qasjen më të afërt dhe të lehtë të tyre në administratë përmes:

Ndërtimit dhe rekonstruimit të zyreve komunale (të gjendjes civile) në pika më të afërta të vendbanimeve, më qëllim të ofrimit të shërbimeve për gratë dhe burrat

Katër fushat prioritare të komunës dhe objektivat e saj për periudhën afatmesme 2026-2028 do të shoqërohen me një laramani të hyrash dhe shpenzimesh në të pesë kategoritë ekonomike të cilat do të mund të monitorohen dhe raportohen karshi arritjeve.

**Korniza Fiskale Komunale**

Ndonëse komuna nuk udhëheq drejtëpërdrejtë politikën makroekonomike (kjo është kompetencë e qeverisë qendrore), mjedisi i përgjithshëm ekonomik ndikon në pasqyrën fiskale komunale dhe si i tillë do të trajtohet si vijon, shih tabelën më poshtë. Korniza Afatmesme Buxhetore e Komunës është në përputhje me kornizën makroekonomike të Kosovës dhe sipas dokumentit Korniza Afatmesme të Shpenzimeve (KASH) 2026-2028 të përpiluar nga Qeveria e Kosovës.

Komponentet e politikës makroekonomike siç janë Bruto Produkti Vendor, inflacioni dhe demografia duhet konsideruar dhe marrë parasysh. Korniza Afatmesme e Shpenzimeve 2026-2028 e Qeverisë së Kosovës bazuar në të dhënat historike si dhe në zhvillimet e fundit ekonomike, nënvizon faktin se do të ketë ecuri pozitive të rritjes ekonomike në vitet e ardhshme.

Natyrisht se rritja ekonomike ndryshe përkthehet edhe në krijimin e vendeve të reja të punës dhe zbutjen e papunësisë të grave dhe burrave në komunë, që në periudhën afatmesme pritet të ulet, nga niveli i përgjithshëm i papunësisë që llogaritet të jetë i lartë.

Komuna nga ana e saj do të adaptojë legjislacionin përkatës në funksion të krijimit të ambientit më të mirë për sektorin privat dhe rritjes së të ardhurave të tyre, rrjedhimisht rritjes së të hyrave buxhetore komunale.

Aktualisht financimi komunal përfshinë: **1. Të Hyrat Vetanake dhe 2. Grantet Operative**. Komunat po ashtu janë pranuese të **granteve të donatorëve** (me mbulim të plotë apo si pjesë të bashkëfinancimeve), si dhe kanë mundësinë e huamarrjes sipas kushteve të përcaktuara me legjislacionin në fuqi. Komuna e Dragashit në periudhën afatmesme buxhetore 2026-2028 nuk planifikon të marrë hua nga institucione financiare për të financuar projektet e saj, siç e ka lejuar Ligji për Financat Publike dhe Llogaridhënie.

* **OBJEKTIVAT E KORNIZËS AFATMESME BUXHETORE KOMUNALE**

Korniza Afatmesme Buxhetore për vitin 2026-2028 planifikohet në bazë të Buxhetit i cili bazohet në “Buxhetin e Programeve“ dhe është i orientuar në objektivat dhe në deklarata të Misionit të Programeve . KAB 2026-2028 është krijuar në përputhje me udhëzimet e Qarkores Buxhetore nr. 2026/01 e cila sfond të vetin dhe kontekst ka prioritet e programeve dhe kursimet e shpenzimeve.Është pjesë përbërëse e KASH-it të Republikës së Kosovës. Karakteristikë tjetër e buxhetit të tashëm është përfshirja e “Kornizës afatmesme të shpenzimeve”. Kjo na ka mundësuar që të planifikojmë të hyrat dhe shpenzimet jo vetëm për vitin pasus, por edhe për dy vite të ardhshme. Ajo që tani na duhet është definimi i “ Misionit tonë” së paku për tri vitet tjera të kthyera në objektiva, programe, veprime dhe shifra.

* **Objektivat e Komunës së Dragashit:**
* Mbrojtja, përmirësimi i ambientit dhe infrastrukturës së qytetit
* Zhvillimi i sferës së shëndetësisë dhe mirëqenies sociale
* Ngritja e nivelit të arsimit dhe edukimit sipas KAB 2026-2028 të komunes Dragashit janë parapar këto pozita në sektorin e Arsimit si ne tabelen e me poshtme



* Zhvillimi i sferës së kulturës, sportit dhe rinisë. Në Drejtorin për Kultur Rini dhe Sport pas përfundimit të dy stadiumeve në qendër të Qytetit dhe në fshatin Blaç si dhe mos funksionimi i muzeut në qendër të Dragashit. Kjo Drejtori në KAB 2026-2028 do të parasheh që për funksionime e muzeut të këtë dy pozita zyrtar dhe në stadiumin e qytetit tri pozita dhe në stadiumin e fshatin Blaç ti kemi dy pozita gjithsejt pozita të reja në këtë drejtori të jenë shtatë
* Promovimi dhe përkrahja e bizneseve të vogla dhe të mesme
* Zhvillimi i turizmit malor
* Rritja e numrit të grave të punësuara në drejtorinë e arsimit në Dragash gjatë viteve 2026-2028 për 15%
* Rritja e përqindjes së femrave të punësuara në drejtorinë e arsimit nga 21% aktuale në 30% përgjatë viteve 2026-2028;
* Funksionalizimi i kopshtit komunal për të ofruar qasje më të mirë në arsim për fëmijët dhe përmirësimin e mundësive të punësimit për gratë;
* Hapja e dy qendrave dhe 4 vende të reja me bazë në komunitet për të ofruar mundësi arsimimi dhe punësimi për gratë në komunitet;
* Punësimi i një psikologeje për ofrimin e shërbimeve mbështetëse dhe këshilluese për gratë punonjëse në drejtorinë arsimore
* **Objektivat shtetërore:**
	+ - Përkrahjes dhe krijimit të parakushteve për rritje dhe zhvillim të qëndrueshëm ekonomik; rritja e numrit të grave përfituese e subvencioneve komunale për 21% me vlere (te shtohet vlera) ne raport me 2025 (të ceket sa ka qene vlera e subvencioneve që i kane përfituar grat).
		- Qeverisjes së mirë dhe fuqizimit të sundimit të ligjit; Rritja e numrit të grave të punesuara per 21% deri 30% në raport me vitin 2025. (në kushte barabarta perparsi për gra) (këtu të shtohet % ekzistuese te punësuarve femra dhe meshkuj për vitin 2025)
		- Zhvillimit të kapitalit njerëzor; si dhe potencialin gjitheanshem të grave dhe burrave. Rritja e numrit te perfituesve të bursave studentore për 50% femra meshkuj ne raport me vitin 2025 . (këtu te shtohet 50% e përfituesve femra dhe meshkuj)
		- Rritjes së mirëqenies sociale për të gjithë qytetarët e Republikës së Kosovës. Mbeshtetja financiare për strehimoren e grave (vazhdimi i marveshjes memorandum mirekuptimi)
* Mbështetje lehonave

Siç mund të shihet objektivat e komunës janë të lidhura ngusht me objektivat e Shtetit të Kosovës

**Ky dokument ka përqëllim:**

* Promovon disiplinën fiskale dhe të prezanton vlerësime reale mbi nivelin e të hyrave buxhetore.
* Prezanton politikat fiskale në funksion të implementimit të politikave prioritare të qeverisë.
* Siguron një ambient të qëndrueshëm makroekonomik, në funksion të zhvillimit të sektorit privat.
* Përcakton kufijtë e shpenzimeve me qëllim që të sigurojë nivel të ulët të deficitit fiskal.

**Objektivat:**

 **a).Shtimi i efikasitetit gjatë operacioneve**

* Përmirësimi i efektivitetit në shpenzimin e buxhetit komunal
* Shfrytëzimi maksimal i burimeve
* Respektimi i afateve kohore gjatë kryerjes së punëve
* Kryerja e punëve në mënyrë të duhur
* Përzgjedhja e punëve më prioritet për realizim

**b). Rritja e shpejtë e të ardhurave**

* Rritja e efikasitetit në inkasim
* Zgjerimi i bazës tatimore

**c).Kontrolli i shpenzimeve dhe reduktimi i shpenzimeve**

* Evitimi i shpenzimeve të panevojshme
* Planifikimi i shpenzimeve me kohë
* Përparësia nga blerja me shumicë
* Përmirësimi i specifikimit për mallra dhe shërbime
* Planet për kursim nga shpenzimet – kontratat me afat të gjatë

 **d)**. **Zhvillimi i aftësive**

* Trajnimi për burimet dhe resurset njerëzore
* Përdorimi i gjerë i kompjuterit
* Profesionalizimi i shërbimeve

 **e). Të sigurohet disiplina financiare**

* Pajtueshmëria me politikën financiare, rregullat, rregulloret dhe me udhëzimet
* Ekzistenca e kontrolleve interne – Auditori i Brendshëm
* Transparenca gjatë sjelljeve të vendimeve, informimi publik
* Analizat të vazhdueshme dhe sipas kërkesave të shpenzimeve
* Realizimi i Buxhetit sipas planit të rrjedhjes së parasë së gatshme ( Cash Plani )

 **f).Ekonomia**

* + - * Zhvillimi i strategjisë komunale për promovim ekonomik
			* Krijimi i kushteve për investime të huaja
			* Strategjia për zhvillimin rural

**Programet**

1. **Shqyrtimi dhe përmirësimi i sistemeve operative dhe transparenca**
	* Përmirësimi i politikës së prokurimit dhe procedurat
	* Shënimet e duhura financiare dhe procedurat e kontabilitetit
	* Inventarizimi i duhur dhe menaxhimi i pronës
	* Koordinimet në mes departamenteve
	* Përmirësimi i mbledhjes së të dhënave dhe analizat gjenerimi i statistikave gjinore
	* Menaxhimi i bazës së të dhënave dhe përhapja e informative
2. **Përmirësimi i bazës së të ardhurave**
	* Arkëtim më të madh të tarifave dhe ngarkesave që janë për t’u paguar
	* Sa më shumë tatimpagues në rrjetin e tatimeve
	* Çmime (ngarkesa) të ndryshme
	* Ngarkesa të reduktuara
3. **Ristrukturimi organizativ**
	* Shqyrtimi i strukturës organizative **Organogrami i Ri**

## Veprimet që kanë të bëjnë me objektivat

* Zbatimi i rregulloreve komunale
* Shqyrtimi i planit të punës 2025
* Përgatitja e buxhetit dhe planit të punës 2026
* Përgatitja e Kornizës së shpenzimeve afatmesme 2026-2028
* Shqyrtimii përgjegjësive dhe i obligimeve komunale
* Menaxhimi i projekteve
* Menaxhimi i bazës së të dhënave
* Monitorimi
* Vlerësimi

**Udhëzimet kryesore nga Ministria e Financave dhe Ekonomisë janë:**

* + 1. **LIMITET e** granteve që do t’i caktojë Qeveria Qendrore për Komuna
		2. Buxheti duhet të jetë I BALANCUAR. Kjo do të thotë se Komuna **NUK MUND** të bëjë planin për shpenzime e cilat e kalon grandet e lejuara dhe nuk mund të përgatit buxhetin deficitar.

**Perspektiva e politikave fiskale**

 Një vëmendje e veçantë duhet kushtuar politikave fiskale (politikës së të ardhurave si nga grandi i qeverisë, të hyrave vetjake komunale si dhe shpenzimeve. Me kornizën afatmesme të shpenzimeve 2026-2028 është parapare ndërmarrja e një varg masash duke filluar nga kursimet në kategorinë e shpenzimeve publike si rezultat i rekomandimevete FMN-së e deri të marrja e masave konkrete në realizimin e të hyrave në nivel qendror dhe lokal.

* Kontroll më i ngushtë dhe mbledhje e detyrueshme për ngarkesat dhe tarifat e mbledhura në nivel lokal.
* Sensibilizimi i qytetarëve për të kryer obligimet ndaj komunës

**Korniza makroekonomike e Komunës është sipas Qarkores nr. 2026/01 për Komuna**

Korniza Afatmesme Makroekonomike e Komunës sonë është në përputhje me Kornizën Afatmesme Makroekonomike të Kosovës dhe dokumenteve që dalin nga Korniza Afatmesme e Shpenzimeve (KASH). Në përgjithësi mund të thuhet se fondet nga Grandi Qeveritar dhe Të Hyrat Vetanake Komunale për momentin nuk paraqesin potencial të mjaftueshëm financiar për zhvillimin e komunës, meqë nga të hyrat e përgjithshme nuk janë të mjaftueshme duke u bazuar në kërkesat sipas Drejtorive të Komunës sonë.

**BUXHETI NGA GRANTI DHE TË HYRAT VETANAKE PËR VITIN 2026-2028 SIPAS QARKORES BUXHETORE NR.2026/01**



Në bazë të ecurive nga viti paraprak, grantet qeveritare për Komunën e Dragashit si tërësi do të shënojnë rritje të lehë përmes rritjes se Grantit të përgjithshëm, Shendetsis dhe i Arsimit. Rritja e granteve qeveritare do të jetë përafërsisht 3% në krahasim me vitin 2025. Sipas të dhënave të prezantuara në tabelën më lartë, kjo rritje kryesisht bazohet në të dhënat e përgjithshme për ndryshimet buxhetore që planifikohen në nivel të Qeverisë nacionale, siç parashihet me KASH-in 2026-2028. Rritja kryesisht është reflektuar në Grantin e përgjithshem dhe atë të Arsimit,Shendetsis (si në tabelen lartë)

 **Parashikimi i të hyrave vetanake komunale**

 Të hyrat komunale të komunës sonë realizohen në bazë të Ligjit mbi Financat e Pushtetit Lokal, Rregullores mbi Tarifat dhe Ngarkesat Komunale, Rregullores mbi Tatimin në Pronë si dhe dispozitave tjera ligjore të cilat përcaktojnë llojet e ndryshme të të hyrave komunale.

 Bazën e të hyrave komunale e përbëjnë Tatimi në pronë, të cilat të hyra duhet shpenzuar dhe ekskluzivisht dedikohen në sferën e projekteve dhe investimeve kapitale në infrastrukturën rrugore, ujësjellës, kanalizim dhe investime tjera që ju kthehen qytetarëve (tatim paguesve) në investime dhe ngritjen e infrastrukturës komunale.

**Të Hyrat e Komunës përbëhen nga**:

* + - Tatimi në pronë
		- Tatimi në tokë
		- Taksa për automjete motorike
		- Taksa administrative komunale
		- Taksa për leje ndërtimi
		- Taksa për certifikata
		- Qiraja nga objektet
		- Bashkë-pagesat në arsim
		- Bashkë-pagesat në shëndetësi
		- Të hyra tjera[[1]](#footnote-1)♦

Figura 1: Buxheti Total i Komunës në vite , milion Euro:

Të hyrat vetanake komunale, në anën tjetër, kanë shënuar rritje të ndjeshme nga viti në vitë. Të hyrat vetanake të planifikuara për vitin 2025, 551,054 , në vitin 2026 planifikohe nga qendra në 589,728,në vitin do të jetë një planifikim normal**.** 2027, 635,922 dhe 2028 639,242 inkasimi i tarifave dhe ngarkesave të keti ligji që priten të inkasohen në vitet në vazhdim.

Planifikimi i të hyrave në vitet në vazhdim është marë nga Qarkorja buxhetore 2026/1.

**Kalkulimet e Tatimit në Pronë:**

* *Vlera e Patundshmërisë* – sipas ndarjes së pronave në kategori zonave
* *Vlera e Kalkuluar Vjetore* - që duhet të mblidhet sipas vlerësimit të pronës (nëse supozojmë 100% pagesë sipas normave të përcaktuara me ligj)
* *Norma e Pagesës Vjetore* - Pagesat për vit, duke përjashtuar pagesat e borxhit, interesin dhe penaltitë, si përqindje e vlerës vjetore të kalkuluar
* *Borxhi i Akumuluar dhe Pagesa e Pritur e Borxhit*
* *Ndryshimet e pritura në normën e pagesës vjetore*

**Kalkulimet e të hyrave tjera:**

* Të gjitha të hyrat tjera vetanake të Komunave janë të hyra jo-tatimore (kryesisht taksa dhe pagesa tjera)
* Niveli i taksave dhe pagesave tjera vendoset nën principin e mbulueshmërisë së shpenzimeve të dedikuara për ofrimin e shërbimit komunal.
* Parashikimi i këtyre të hyrave duhet të bëhet duke parashikuar volumin e shërbimeve të ofruara

 **Tabela 2 PARASHIKIMI I TE HYRAVE VETANAKE SIPAS VITEVE 2026-2027-2028**



**LIMITET FILLESTARE SIPAS QARKORES BUXHETORE Nr.2026/01NGA MEF-i:**

****

Nga përmbledhja e shpenzimeve për KK- të Dragashit shihet se për vitin 2026 janë planifikuar shpenzime prej 13,254,881 euro, sipas qarkores së parë 2026/ 01 nga MFPT-i.

Tabelat në vijim janë një pasqyrë e shpërndarjes së shpenzimeve komunale në bazë të programeve apo kategorive funksionale si dhe në bazë të kategorive ekonomike. Shpenzimet në vijim janë ato aktualet të vitit 2025, planifikimi për vitin e ardhshëm 2026 si dhe projeksionet e vitit 2027-2028 janë gati të njejta pos pagave dhe meditjve, shpenzimeve kapitale dhe subvencionve.

3.4 Tabela 7: Shpenzimet Komunale 2025 (këtë vit), të shpërndara në kategori ekonomike dhe programe

|  |  |  |
| --- | --- | --- |
| **Drejtoritë/Programet** |  | **2025 (këtë vitë)** |
| **Paga****Meditje** | **Mallra****Sherbime** | **Shpenzime****Komunali** | **Subvencione** | **Investimet****Kapitale** | **Gjithsej** |
| Zyra e Kryetari |  200,000  | 20,000 |  | 110,000 |  | 330,000 |
| Zyra e Kuvendit Komunal |  260,000  | 20,000 |  |  |  | 280,000 |
| Administrata dhe Personeli |  323,000  | 300,000 |  |  |  | 623,000 |
| Çështje Gjinore |  7,808  | 3,000 |  |  |  | 10,808 |
| Buxhet dhe Financa |  141,000  | 85,000 |  |  |  | 226,000 |
| Sherbimet Publike |  170,000  | 60,000 | 300,000 |  |  | 530,000 |
| ZyraKomunale për Komunitet |  43,000  | 12,000 |  |  |  | 55,000 |
| Bujqësi,Pylltari,inspekcion dhe Zhvillim Rural |  75,000  | 20,000 |  | 100,000 |  | 195,000 |
| Kadastra dhe Gjeodezia |  43,000  | 6,000 |  |  |  | 49,000 |
| Planifikimi Urban dhe Mjedis |  100,000  | 70,000 |  |  | 4,163,669 | 4,333,669 |
| **Shëndetësi dhe mirqënia sociale** | **1,086,000** | **405,375** | **57,600** |  |  | **1,588,975** |
| Administrata | 26,000 | 10,000 |  |  |  | 36,000 |
| Shërbimet e Shëndetësis Primare | 1,060,000 | 395,375 | 57,600 |  | 40,000 | 1,552,975 |
| Sherbimet Sociale | 70,000 | 10,000 | 3,000 |  |  | 83,000 |
| Kulturë, Rini dhe Sport |  108,000  | 20,000 |  | 140,000 | 80,000 | 348,000 |
| **Arsim dhe shkencë** | **3,527,735** | **481,967** | **39,400** |  | **120,660** | **4,219,761** |
| Administrata | 55,000 | 137,000 |  | 50,000 |  | 242,000 |
| Arsim i parashkollor | 226,000 |  |  |  |  | 226,000 |
| Arsimi Fillor | 2,686,735 | 264,967 | 31,400 |  | 80,660 | 3,063,761 |
| Arsimi i Mesem | 560,000 | 80,000 | 8,000 |  | 40,000 | 688,000 |
| **GJITHSEJ** | **6,154,543** | **1,513,342** | **400,000** | **400,000** | **4,404,329** | **12,872,213** |

Tabela 8: Shpenzimet Komunale për (vitin e 1) 2026, të shpërndara në kategori ekonomike dhe programe

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Drejtoritë/Programet** | **Drejtoritë/ Programet****code** | **Nr: pun.** | **Pagat** | **Mallra dhe Sherbime** | **Shpenzime****Komunale** | **Subvencione** | **Investimet****Kapitale** | **Gjithësejt**  |
| Zyra e Kryetari | 16009 | 14 |  225,000  | 20,000 |  | 90,000 |  | 335,000 |
| Zyra e Kuvendit Komunal | 16909 | 21 |  240,000  | 20,000 |  |  |  | 260,000 |
| Administrata dhe Personeli | 16309 | 40 |  330,000  | 300,000 |  |  |  | 630,000 |
| Çështje Gjinore | 16509 | 1 |  9,225  | 3,000 |  |  |  | 12,225 |
| Buxhet dhe Financa | 17509 | 18 |  141,000  | 90,000 |  |  |  | 231,000 |
| Sherbimet Publike | 18413 | 21 |  170,000  | 60,000 | 300,000 |  |  | 530,000 |
| Zyra Komunale për Komunitet | 19545 | 5 |  50,000  | 12,000 |  |  |  | 62,000 |
| Bujqësi,Pylltari,inspekcion dhe Zhvillim Rural | 47009 | 11 |  95,000  | 20,000 |  | 100,000 |  | 215,000 |
| Kadastra dhe Gjeodezia | 65045 | 8 |  50,000  | 6,000 |  |  |  | 56,000 |
| Planifikimi Urban dheMjedis | 66350 | 12 |  130,000  | 88,178 |  |  | 3,627,100 | 3,845,278 |
| **Shëndetësi dhe mirqënia sociale** | **730** | **135** | **1,226,115** | **382,197** | **52,800** |  | **10,000** | **1,671,112** |
| Administrata | 73018 | 3 | 24,349 | 10,000 |  |  |  | 34,349 |
| Shërbimet e Shëndetësis Primare | 73550 | 132 | 1,201,766 | 372,197 | 52,800 |  | 10,000 | 1,636,763 |
| Sherbimet Sociale | 75541 | 10 | 70,000 | 10,000 | 3,000 |  |  | 83,000 |
| Kulturë, Rini, Sport | 85009 | 15 |  110,000  | 20,000 |  | 150,000 | 240,000 | 520,000 |
| **Arsim dhe shkencë** | **920** | **459** | **4,095,199** | **481,967** | **44,200** |  | **122,900** | **4,804,266** |
| Administrata | 92045 | 8 | 65,199 | 137,000 |  | 60,000 |  | 262,199 |
| Arsimi parashkollor | 92370 | 42 | 310,000 |  |  |  |  | 310,000 |
| Arsimi fillor | 93240 | 343 | 3,020,000 | 264,967 | 36,200 |  | 122,900 | 3,444,067 |
| Arsimi i mesem | 94441 | 66 | 700,000 | 80,000 | 8,000 |  |  | 788,000 |
| **Gjithësejt**  |  | **770** | **6,941,540** | **1,513,342** | **400,000** | **400,000** | **4,000,000** | **13,254,881** |

Tabela 9: Shpenzimet Komunale, projeksionet 2027 (vitin e 2), të shpërndara në kategori ekonomike dhe programe

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Drejtoritë/Programet** | **Drejtoritë/ Programet****code** | **Nr: pun.** | **Pagat** | **Mallra dhe Sherbime** | **Shpenzime****Komunale** | **Subvencione** | **Investimet****Kapitale** | **Gjithësejt** |
| Zyra e Kryetari | 16009 | 14 |  225,000  | 20,000 |  | 210,000 |  | 455,000 |
| Zyra e Kuvendit Komunal | 16909 | 21 |  260,000  | 20,000 |  |  |  | 280,000 |
| Administrata dhe Personeli | 16309 | 40 |  330,000  | 300,000 |  |  |  | 630,000 |
| Çështje Gjinore | 16509 | 1 |  9,225  | 3,000 |  |  |  | 12,225 |
| Buxhe dhe Financa | 17509 | 18 |  141,000  | 90,000 |  |  |  | 231,000 |
| Sherbimet Publike | 18413 | 21 |  170,000  | 60,000 | 400,000 |  |  | 630,000 |
| Zyra Komunale për Komunitet | 19545 | 5 |  50,000  | 12,000 |  |  |  | 62,000 |
| Bujqësi,Pylltari,inspekcion dhe hvillim Rural | 47009 | 11 |  95,000  | 20,000 |  | 100,000 |  | 215,000 |
| Kadastra dhe Gjeodezia | 65045 | 8 |  50,000  | 6,000 |  |  |  | 56,000 |
| Planifikimi Urban dheMjedis | 66350 | 12 |  130,000  | 88,178 |  |  | 4,000,000 | 4,218,178 |
| **Shëndetësi dhe mirqënia sociale** | **730** | **135** | **1,396,407** | **382,197** | **52,800** |  |  | **1,831,404** |
| Administrata | 73018 | 3 | 26,000 | 10,000 |  |  |  | 36,000 |
| Shërbimet e Shëndetësis Primare | 73550 | 132 | 1,250,569 | 372,197 | 52,800 |  |  | 1,675,566 |
| Sherbimet Sociale | 75541 | 10 | 74,000 | 10,000 | 3,000 |  |  | 87,000 |
| Kulturë, Rini, Sport | 85009 | 15 |  110,000  | 20,000 |  | 140,000 | 80,000 | 350,000 |
| **Arsim dhe shkencë** | **920** | **459** | **4,319,498** | **587,000** | **44,200** |  | **80,000** | **5,080,698** |
| Administrata | 92045 | 8 | 65,199 | 137,000 |  | 50,000 |  | 252,199 |
| Arsimi parashkollor | 92370 | 42 | 310,000 |  |  |  |  | 310,000 |
| Arsimi fillor | 93240 | 343 | 3,244,299 | 350,000 | 36,200 |  | 80,000 | 3,710,499 |
| Arsimi i mesem | 94441 | 66 | 700,000 | 100,000 | 8,000 |  |  | 808,000 |
| **Gjithësejt**  |  | **770** | **7,240,292** | **1,618,375** | **500,000** | **500,000** | **4,160,000** | **14,018,667** |

Tabela 10: Shpenzimet Komunale, projeksionet 2028 (vitin e 3), të shpërndara në kategori ekonomik dhe programe

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Drejtoritë/Programet** | **Drejtoritë/ Programet****code** | **Nr: pun.** | **Pagat** | **Mallra dhe Sherbime** | **Shpenzime****Komunale** | **Subvencione** | **Investimet****Kapitale** | **Gjithësejt** |
| Zyra e Kryetari | 16009 | 14 |  225,000  | 20,000 |  | 210,000 |  | 455,000 |
| Zyra e Kuvendit Komunal | 16909 | 21 |  260,000  | 20,000 |  |  |  | 280,000 |
| Administrata dhe Personeli | 16309 | 40 |  330,000  | 300,000 |  |  |  | 630,000 |
| Çështje Gjinore | 16509 | 1 |  9,225  | 3,000 |  |  |  | 12,225 |
| Buxhe dhe Financa | 17509 | 18 |  141,000  | 90,000 |  |  |  | 231,000 |
| Sherbimet Publike | 18413 | 21 |  170,000  | 60,000 | 400,000 |  |  | 630,000 |
| Zyra Komunale për Komunitet | 19545 | 5 |  50,000  | 12,000 |  |  |  | 62,000 |
| Bujqësi,Pylltari,inspekcion dhe hvillim Rural | 47009 | 11 |  95,000  | 20,000 |  | 100,000 |  | 215,000 |
| Kadastra dhe Gjeodezia | 65045 | 8 |  50,000  | 6,000 |  |  |  | 56,000 |
| Planifikimi Urban dheMjedis | 66350 | 12 |  130,000  | 88,178 |  |  | 4,537,446 | 4,755,624 |
| **Shëndetësi dhe mirqënia sociale** | **730** | **135** | **1,396,407** | **382,197** | **52,800** |  |  | **1,831,404** |
| Administrata | 73018 | 3 | 26,000 | 10,000 |  |  |  | 36,000 |
| Shërbimet e Shëndetësis Primare | 73550 | 132 | 1,370,407 | 372,197 | 52,800 |  |  | 1,795,404 |
| Sherbimet Sociale | 75541 | 10 | 74,000 | 10,000 | 3,000 |  | 250,000 | 337,000 |
| Kulturë, Rini, Sport | 85009 | 15 |  110,000  | 20,000 |  | 140,000 | 80,000 | 350,000 |
| **Arsim dhe shkencë** | **920** | **459** | **4,475,199** | **637,000** | **44,200** |  | **80,000** | **5,286,399** |
| Administrata | 92045 | 8 | 65,199 | 137,000 |  | 50,000 |  | 252,199 |
| Arsimi parashkollor | 92370 | 42 | 310,000 |  |  |  |  | 310,000 |
| Arsimi fillor | 93240 | 343 | 3,300,000 | 350,000 | 36,200 |  | 80,000 | 3,766,200 |
| Arsimi i mesem | 94441 | 66 | 800,000 | 150,000 | 8,000 |  |  | 958,000 |
| **Gjithësejt**  |  | **770** | **7,515,831** | **1,668,375** | **500,000** | **500,000** | **4,947,446** | **15,131,652** |

**PROGRAMI KOMUNAL I INVESTIMEVE PUBLIKE (PIP)**

Programi komunal për Investime publike përfshinë të gjitha projektet e aprovuara sipas prioriteteve të përcaktuara me Buxhetin për vitin 2026-2028, nga ana e Kuvendit Komunal të Dragashit sipas proceseve buxhetore të zhvilluara dhe të aprovuara .

Në tabelën e më poshtme paraqesim listën e projekteve kapitale të parapara me buxhet të vitit 2025 me financim nga të hyrat vetanake si dhe nga mjetet e Grantit të destinuara për shpenzime kapitale .

Gjithashtu në këtë tabelë do të paraqesim edhe projektet e planifikuara për vitin fiskal 2026-2028, nga të hyrat vetanake të parashikuara si dhe nga mjetet e Grantit per shpenzime kapitale.

Kjo listë e planifikuar për vitin 2026-2028 mund të plotësohet edhe me projekte të tjera por edhe mund të largohen disa nga planifikimi, por ky plotësim dhe modifikim i projekteve mbetet për më vonë. Këto plotësime dhe modifikime mund të bëhen nga drejtoritë përkatëse gjatë shqyrtimeve për prioritet të Investimeve Kapitale si dhe gjatë diskutimeve me Komitetin për politikë dhe financa si dhe me struktura tjera Komunale, por gjithashtu edhe në takimet me qytetarë.

1. [↑](#footnote-ref-1)